Twitter gons na Zelda vir Zuma kap‘n Skermskoot van La Grange se Twitter-profiel. “Ek is siek vir Jacob Zuma se konstante aanval teen blankes elke paar maande. Hoekom kan ons nie naas mekaar bestaan sonder dat dit ten koste van mekaar is nie,” het La Grange getwiet. Dié twiet is voorafgegaan deur verskeie ander twiets. “Ek is seker opmerkings soos: ‘unafrican’ om honde te hê, stres is westerse konsep, [Jan] van Riebeeck ens. is alles goed vir belegging in SA.” Sy het kort hierna getwiet: “Maak dat wit mense baie welkom voel in SA. Ek dink ek gaan vandag vir Jan [Van Riebeeck] bel en vra wat die hel het hy gedink om na Afrika te seil.” La Grange het verder gesê sy gaan vir François Hollande van Frankryk vra of hy haar soek aangesien die organisasie wat vir Robert Mugabe loof maar vir FW de Klerk veroordeel nie “ons” in Suid-Afrika wil hê nie. Sy het ook gesê De Klerk was die laaste president van apartheid en dat hy onder druk geswyg het maar aan die mag kon bly vasgryp en dit tot ŉ burgeroorlog sou lei. Volgens La Grange sou sy die land verlaat het as sy ŉ wit belegger was aangesien president Zuma dit duidelik gemaak het dat wit mense nie welkom is of benodig word in Suid-Afrika nie. “O wag. Wit mense se belastinggeld is goed genoeg vir Nkandla maar dan moet jy konstant wreed behandel word,” het sy getwiet. La Grange het ook haar Twitter-profiel se naam verander na Zelda van Riebeeck. La Grange se uitlatings het tot hewige reaksie op Twitter gelei. Talle van haar volgelinge het hul teleurstelling in haar twiets uitgespreek terwyl ander grappenderwys gevra het of haar Twitter-rekening deur kuberkrakers oorgeneem is. Tweets by @ZeldalaGrangeSA